tal-Maġistrati (Malta) Bħala Qorti Fil-Qorti Ġudikatura Kriminali Maġistrat Dottor Aaron M. Ciantar Cassar M.A. Law, LL.D. (melit) Il-Pulizija (Spettur Spiridione Zammit) vs Carmelo Mangion Quintano Il-Qorti rat l-imputazzjonijiet miġjuba fil-konfront ta' Carmelo Mangion Quintano iben Joseph u Maria Concetta nee Miruzzi, u li għandu l- karta tal-identita bin-numri 28671M u li ġie mixli talli nhar l- 24.11.2013 għal ħabta ta 00:24hrs waqt li kont fir-residenza 39, Charlene, Triq Vincenzo Maculano, Fgura tajt fastidju lil Heath John Knight, u b'mod li tkun taf jew kien imissek kont taf li dan kien ta' fastidju għal Heath John Knight u dan bi ksur tal-Art 251A tal-Kap 9 tal-Liġijiet ta' Malta. Rat l-atti u d-dokumenti eżebiti; Semgħet lix-xhieda tal-prosekuzzjoni u lill-imputat; Semgħet it-trattazzjoni tal-partijiet; Ikkunsidrat : - Illi f'dan il-każ, minkejja li l-parte civile xehdu dwar diversi ħsejjes li kien qiegħed jagħmel l-imputat ġar tagħhom u li kienu ta' inkonvenjent l-imputazzjoni kif formulata ma tistax tissodisfa l-vot tal-liġi in kwantu hija nieqsa mill-parametri ta' żmien li fihom jista jiġu mwettqa atti li jikkostitwixxu "course of conduct" meħtieġa li jiġu pruvati sabiex ikun jista jiġi integrat dan ir-reat tal-fastidju. F'dan il-kuntest, din il-Qorti ma tistax issib lill-imputat ħati tal- imputazzjoni miġjuba kontra tiegħu stante li l-istess imputazzjoni GĦALDAQSTANT : - Wara li rat l-Artikolu 251A tal-Kodiċi Kriminali għar-raġunijiet imsemmija aktar il-fuq, stante li l-imputazzjonijiet kontestati lill- imputat ma legalment sostenibbli, il-Qorti qegħda ssib lil Carmelo Mangion Quintano mhux ħati tal-imputazzjoni miġjuba kontra tiegħu u minnha tillberah minn kull ħtija u piena. Mogħtija illum 11 ta' Novembru 2014 fil-Qrati tal-Ġustizzja, Marsaxlokk. Il-Maġistrat Aaron M. Ciantar Cassar.